රෝග ලක්ෂණ නොපෙන්වන එහෙත් කොරෝනා ආසාදිත පුද්ගලයින් නිවෙස් තුළම නියාමනයට ලක් කිරීමේ වැඩපිළිවෙලක් ලබන සඳුදා සිට ආරම්භ කිරීමට සැළසුම් කර තිබෙනවා.ආපදා කළමනාකරණ මධ්‍යස්ථානයේ මෙහෙයුම් මැදිරිය සමඟ එක්ව දියත් කරන එම වැඩපිළිවෙල සඳහා විශේෂඥ වෛද්‍ය කණ්ඩායමක් යොදවා ඇති බවයි ප්‍රාථමික සෞඛ්‍ය සේවා, වසංගත රෝග හා කොවිඩ් රෝග පාලන කටයුතු රාජ්‍ය අමාත්‍යාංශය ප්‍රකාශ කළේ.බොහෝ කොරෝනා ආසාදිතයින් මේ වනවිට නිවෙස් තුළ පසුවන්නේ රෝහල් තුළ ඉඩ පහසුකම් නොමැතිවීම හේතුවෙනුයි.